**माइकल फ़्रेड फ़ेल्प्स II** (अंग्रेज़ी : **Michael Fred Phelps II**), (जन्म - ३० जून, १९८५ , बाल्टिमोर, मेरीलैंड में) एक अमेरीकी तैराक है और २३ ओलंपिक स्वर्ण पदक विजेता हैं (किसी भी ओलंपिक खिलाड़ी की तुलना में सबसे ज्यादा)। वर्तमान मे उनके नाम तैराकी के चार विश्व कीर्तिमान हैं।

अन्तर्राष्ट्रीय कैरियर
----------------------

### ओलम्पिक खेल

**माइकल फ़ेलप्स** के नाम किसी भी एक ओलम्पिक में सबसे अधिक स्वर्ण पदक (८) जीतने का रिकॉर्ड है। कुल मिलाकर, फे़ल्प्स ने २८ ओलंपिक पदक जीते हैं -

* २००४ ओलम्पिक खेल, एथेंस - ६ स्वर्ण और २ कांस्य
* २००८ ओलम्पिक खेल, बीजिंग - ८ स्वर्ण पदक
* २०१२ ओलम्पिक खेल, लन्दन - ४ स्वर्ण और २ रजत
* २०१६ ओलम्पिक खेल, रियो - ५ स्वर्ण और १ रजत

इस प्रकार फ़ेलप्स लगातार चार ओलंपिक खेलों (२००४-२०१६) तक सर्वाधिक पदक जीतने वाले खिलाड़ी रहे हैं, जो कि एक रिकॉर्ड है। इसके साथ ही वे ओलंपिक के लगातार चार संस्करणों तक कम से कम ४ स्वर्ण पदक जीतने वाले भी एकमात्र खिलाड़ी हैं।

कीर्तिमान
---------

**माइकल फेल्प्स** ने एथेंस ओलंपिक (२००४) में ८ पदक (६ स्वर्ण & २ कांस्य) जीतने के साथ ही सोवियत जिमनास्ट, **अलेक्जेंडर दित्यातिन** के किसी भी एक ओलिंपिक मे आठ पदक (किसी भी प्रकार के) के रिकॉर्ड की बराबरी कर ली थी ( **दित्यातिन :** मॉस्को, १९८० & **फे़ल्प्स :** एथेंस, २००४ और बीजिंग, २००८ ) और बीजिंग ओलंपिक खेलों में ८ स्वर्ण पदक जीतने के साथ ही **मार्क स्पिट्ज़** का एक ओलंपिक में सर्वाधिक स्वर्ण पदक (७) जीतने का ३६ साल पुराना रिकॉर्ड भी तोड़ दिया, जो स्पिट्ज़ ने म्यूनिख़ ओलंपिक, १९७२ में बनाया था। 

ओलम्पिक खेलों में कुल पदकों की सूची में भी फेल्प्स कुल २८ पदक (२३ स्वर्ण, ३ रजत, २ कांस्य) के साथ पहले स्थान पर हैं। साथ ही ओलम्पिक्स में व्यक्तिगत स्पर्धाओं में भी सर्वाधिक १३ स्वर्ण पदक और कुल १६ पदक जीतने का कीर्तिमान भी फेल्प्स के ही नाम है।
माइकल फे़ल्प्स ने अपने तैराकी कैरियर में ३९ बार विश्व कीर्तिमान स्थापित किये और अन्तर्राष्ट्रीय स्तर पर कुल ८३ पदक जीते हैं जिनका विवरण इस प्रकार है : ६६ स्वर्ण, १४ रजत और ३ कांस्य। इसमे वो सभी प्रतियोगितायें शामिल है जिनमे उन्होंने भाग लिया - ओलंपिक खेल (२०००-२०१६), विश्व चैंपियनशिप (२००१-२०११) और अखिल प्रशांत चैम्पियनशिप (२००२-२०१४)।

पुरस्कार एवं सम्मान
-------------------

**माइकल फ़ेलप्स** अमेरिका की वर्ष २०००, २००४, २००८, २०१२ और २०१६ की ओलम्पिक टीम के सदस्य रहे और उन्होंने कुल २८ पदक (२३ स्वर्ण) जीते। फे़ल्प्स को अपने विभिन्न अंतर्राष्ट्रीय खिताबों और विश्व कीर्तिमानों, के परिणामस्वरूप कई पुरस्कारों से सम्मानित किया गया - 

* **Swimming World** **वर्ष का सर्वश्रेष्ठ विश्व तैराक** - २००३, २००४, २००६, २००७, २००८, २०१२, २०१६.
* **Swimming World** **वर्ष का सर्वश्रेष्ठ अमेरिकी तैराक** - २००१, २००२, २००३, २००४, २००६, २००७, २००८, २००९, २०१२, २०१५, २०१६.
* **FINA** **वर्ष का सर्वश्रेष्ठ विश्व तैराक** - २०१२, २०१६.

बाहरी कड़ियाँ
-------------

1. ↑  Harris, Nick (अगस्त 11, 2008). "'Baltimore Bullet' has history in his sights". *The Independent*. London. मूल से अगस्त 22, 2009 को पुरालेखित. अभिगमन तिथि अगस्त 25, 2010.
2. ↑  "'Flying Fish' Phelps largely unknown in China". MSNBC. August 17, 2008. मूल से 14 नवंबर 2012 को पुरालेखित. अभिगमन तिथि April 21, 2012.
3. ↑  "Michael Phelps". *London2012.com*. मूल से 2013-01-23 को पुरालेखित. अभिगमन तिथि August 1, 2012.
4. ↑  James Sutherland (2019-07-24). "Kristof Milak slaughters Phelps' 200 fly world record in 1:50.73". *swimswam.com*. मूल से 25 जुलाई 2019 को पुरालेखित. अभिगमन तिथि 2019-07-24.
5. ↑  "World Aquatics Championships: Caeleb Dressel breaks Michael Phelps' 10-year-old world record". *BBC*. July 26, 2019. मूल से 31 जुलाई 2019 को पुरालेखित. अभिगमन तिथि 2 अगस्त 2019.